作者：刘克庄
词牌/韵律：贺新郎

paragraphs: 行乐尤宜少。
忆坡公、洞箫听罢，划然长啸。
四海共知霜鬓满，莫问近来何妙。
也不记、金莲曾照。
老没太官糕酒分，把茱萸、便准登高了。
齐得丧，等嘻笑。
集无韩子潮州表。
数当时、南迁者众，北归人少。
赤壁玉堂均一梦，此岂蛮烟能夭。
与同叔、俱尝知道。
谁向进贤冠底说，画出来、不似眉山帽。
秋菊盏，献公釂。